**Народно читалище „Христо Ботев – 1928“ с. Големаните**

**e-mail:** **hristo\_botev1928@abv.bg**

**ПЛАН - ПРОГРАМА ЗА ДЕЙНОСТТА**

**НА НЧ „ХРИСТО БОТЕВ-1928“ С. ГОЛЕМАНИТЕ**

**ПРЕЗ 2024 Г.**

**1.Въведение**

Настоящата програма за развитие на читалищната дейност в село Големаните се създава в изпълнение на чл. 26а, ал. 1 от Закона на народните читалища.

Изготвянето на програмата за 2024 г. цели обединяване на усилията за развитие и утвърждаване на читалището, като важна обществена институция, реализираща културната идентичност на селото, както и да се засили обществената ú роля като традиционен културен и образователен център.

Основните направления и приоритети в дейността на читалището произтичат от ЗНЧ, общинската културна политика*,* осъществявана на основата на съществуващата нормативна уредба и чрез изпълнението на културния календар.

**2.Цели:**

Читалищата са носители на българския дух и култура. От Възраждането до наши дни носят и съхраняват в себе си нематериалното културно наследство, традиции, образование, възпитание и благотворителност, които са в основата на тяхната дейност в полза на обществото.

Стратегическите цели на читалището са свързани с културните, информационни, социални и граждански функции:

* Една от основните цели на читалището е запазване и популяризиране на местните културни традиции и обичаи.
* Формиране на читалището като място за общуване и контакти, успешни социални практики и дарителски акции, повишаване ролята на читалището за социална и културна интеграция на различните социални общности.
* Развитие на читалищна библиотека за по-пълно и качествено задоволяване на информационните, развлекателните и образователни нужди на жителите на селото.
* Засилване интереса на хората към историческото минало на родния край.
* Изграждане на реално партньорство с бизнеса при формиране и реализиране на цялостната културна политика в с.Големаните.
* Обновяване на материално-техническата база.

**3.Основни задачи:**

* Осъществяване на културно-просветна дейност на читалището сред населението.
* Запазване на традициите и фолклора
* Да спомага изграждането на ценностна система у децата и младежите.
* Привличане на млади хора и създаване на художествена самодейност.
* Разкриване на нови групи, клубове и кръжочни форми за разнообразяване на читалищната дейност.
* Развитие на библиотечната дейност  е една от основните задачи за читалището като културна институция. Създаване на богата библиотека, достъпна до жителите на селото
* Поддръжка, обогатяване и обновяване на материалната база.

От съществено значение е нуждата от реализирането на читалищата не само като духовни, но и като съвременни информационни центрове. Те са и места за комуникация, знания и културна дейност, която ще подпомогне за формирането на активна читалищна мрежа, която ще съдейства за приобщаването на населението от различните възрасти и превръщането на тези средища в привлекателно място за хората.

Народните читалища са основен и стабилен фактор в развитието на местната и регионална култура, в частност и като цяло на българската култура.

**Културни прояви и пресъздаване на обичаи и празници през 2024 г.**

1.Отпразнуване деня на лозаря Трифон зарезан – 14 февруари с Кметство Големаните и НЧ „Нов живот“ с. Малчовци

2.Отпразнуване празника на жената 8 март с всички жени от Кметство с.Големаните

3.Гостуване на театрални групи

4.Гостуване на певчески групи

5.Организиране посещение на ИМ гр. Килифарево

6.Провеждане конкурс най-добра детска рисунка

7.Увеличаване на библиотечния фонд чрез дарителски акции

8.Отпразнуване традиционния събор на с.Големаните 6 декември съвместно с Кметството

9.Организиране на тържество за посрещане на Нова година

10.Предоставяне салона на читалището за организиране на битови тържества от членовете на читалището.

С организираните мероприятия на читалището ще се работи за развитие и обогатяване на културния живот в населеното място, за утвърждаване на националното самосъзнание и отчитане и съхранение богатството на местната  култура. Чрез тази дейност читалището ще има възможност за популяризиране на селото.

**4.Финансиране и управление на собствеността**

Финансирането на читалищата е регламентирано в Закона за народните читалища и се осъществява по следните начини:

-  Целева  субсидия за дейност от Община Велико Търново

- Собствени средства от членски внос

-  Дарения.

**5.Материално техническа база. Поддържане и развитие.**

Материално-техническата база на читалищата включва сграден фонд (който е общинска собственост), ремонт, оборудването и обзавеждането на библиотека, гримьорна и салон и др. помещения.

Сградата на НЧ „Христо Ботев-1928” е с подменена дограма и с ремонтиран покрив. Нуждае се от външно боядисване, вътрешно цялостно боядисване и реновиране на подовата настилка.

През 2024 г. година ще се търсят начини за подобряване на материално-техническата база и създаване на оптимални условия за работа и занимания.

 **6.Партньорство**

* Община Велико Търново
* Кметство гр.Килифарево
* Кметство с.Големаните
* Читалище „Нов живот“ с.Малчовци
* Граждани

 **ЗАКЛЮЧЕНИЕ:**

  Настоящата едногодишна програма за развитие на читалището е вариант и процес във времето, един от  начините, който ще се търси в бъдеще, за да стимулира развитието на  общността.

Насоките и плана за културните дейности през 2024г. са приети на редовно заседание на Читалищното Настоятелство.

Председател:

 /Катя Георгиева/